**Stredná odborná škola strojnícka Skalica, Ul. pplk. Pľjušťa 29. PSČ 909 01**

**DIELENSKÝ PORIADOK**

Vypracoval: Ing. Miroslav Mihál

 ZRPV

2. septembra 2015 Ing. Žaneta S i r k o v á riaditeľka SOŠS Skalica

1. **Rozsah pôsobnosti**

Dielenský poriadok je určený pre žiakov, pedagogických a ostatných pracovníkov Strednej odbornej školy strojníckej (ďalej len SOŠS) a návštevníkov dielní, ktorí sú povinní sa ním riadiť v dobe svojej prítomnosti vo všetkých priestoroch objektu dielní praktického vyučovania.

1. **Zástupca riaditeľky pre praktické vyučovanie (ďalej len ZRPV)**

Správou a riadením praktického vyučovania je poverený ZRPV, ktorého pracovné povinnosti vyplývajú z Organizačného poriadku SOŠS. V dobe neprítomnosti ZRPV ho zastupuje ním vopred určený majster odbornej výchovy (ďalej len MOV).

**3. Vstup do dielní**

Pre praktické vyučovanie platia rovnaké výchovno-vzdelávacie a didaktické zásady ako pre ostatné vyučovacie predmety, preto žiaci a pedagogickí pracovníci SOŠS sú povinní ich zachovávať. Žiakom je vstup do dielní povolený (vrátane šatní, sociálnych a hygienických zariadení) len v dobe stanovenej rozvrhom hodín učebného dňa praktického vyučovania, mimo tejto doby len so súhlasom ZRPV. Pedagogickí a ostatní pracovníci SOŠS vstupujú do priestorov dielní len v rámci svojich služobných povinností po predchádzajúcej dohode so ZRPV. Cudzí návštevníci sú povinní oznámiť vstup do priestorov dielní praktického vyučovania vedúcim pracovníkom SOŠS.

**4. Praktické vyučovanie (odborný výcvik, odborná prax)**

Je realizované tak, aby bolo zaistené splnenie všetkých výchovno-vzdelávacích cieľov vyplývajúcich z požiadaviek výchovy a požiadaviek na osvojenie vedomostí, zručností a návykov vyplývajúcich z charakteristík a učebných osnov príslušných študijných
a učebných odborov a požiadaviek na výkon príslušného povolania. Pritom praktické vyučovanie je organizované tak, aby boli plnené výchovno-vyučovacie ciele a ako prostriedok k ich splneniu môžu byť prijaté výrobné úlohy pre iných zákazníkov. Tieto musia byť
v súlade so zásadou výučby na vhodné produktívne práce zodpovedajúce učebným osnovám.

**Výchovné ciele praktického vyučovania:**

* vytvárať u žiakov hlboké a trvalé pracovné i morálne návyky,
* používať najpokrokovejšie poznatky vo vyučovaných odboroch,
* cieľavedome a didakticky realizovať výchovné pôsobenie vyučovania v obecnom zameraní,
* vo výchovno-vzdelávacom procese viesť žiakov k aplikácii teoretických vedomostí do praktickej výučby,
* viesť žiakov k zodpovednému vzťahu k práci,
* viesť žiakov k dôslednému a uvedomelému dodržiavaniu bezpečnostných predpisov,
* podporovať medzi žiakmi aktivitu a rozvoj záujmovej činnosti žiakov.

**5. Povinnosti majstrov odbornej výchovy**

Všeobecné a zvláštne povinnosti, zodpovednosť a práva majstrov praktického vyučovania vyplývajú z organizačného a pracovného poriadku, z organizačného a prevádzkového poriadku SOŠS, na ne nadväzujúcich príkazov a smerníc a ďalších právnych, organizačných a technicko-hospodárskych noriem z oblasti činnosti SOŠS.

MOV na úseku praktického vyučovania:

* zabezpečuje praktické vyučovanie žiakov jemu pridelených skupín podľa stanovenej učebnej osnovy, stanoveného časového rozvrhu a pokynov priameho nadriadeného,
* spracováva tematický plán praktického vyučovania pridelených skupín na príslušný školský rok,
* riadne sa pripravuje po stránke odbornej, pedagogickej, organizačnej i materiálno-technickej na každú učebnú tému a vyučovací deň,
* vedie príslušnú pedagogickú dokumentáciu, 1x mesačne predkladá Hlásenie o dochádzke žiakov, vzniknuté konkrétne situácie prerokúva s triednym učiteľom,
* prijíma účinné opatrenia na znižovanie absencie žiakov v praktickom vyučovaní,
* určuje žiakom úlohy, ktorých plnenie pravidelne kontroluje a hodnotí,
* zodpovedá za dodržiavanie predpisov BOZP a hygieny práce a nepripustí, aby žiaci pracovali s nástrojmi a pomôckami, alebo na zariadeniach spôsobom, nezodpovedajúcim týmto predpisom,
* je zodpovedný za pridelený inventár, materiál, náradie a vybavenie dielne,
* zodpovedá za riadne, včasné a kvalitné plnenie úloh pre zabezpečenie praktického vyučovania,
* aktívne sa zúčastňuje prác v tematickej komisii svojho odboru a účinne koordinuje svoju výchovnovzdelávaciu prácu s činnosťou ostatných pedagogických pracovníkov,
* určí žiakom úlohy, ktorých plnenie pravidelne kontroluje a hodnotí,
* pri výmene skupín na odbornom výcviku je MOV povinný skontrolovať každému žiakovi pridelené náradie a zabezpečiť uzamknutie pracovného stola,
* zúčastňuje sa podľa potreby maturitných a záverečných skúšok,
* bez povolenia nadriadeného nesmie opustiť svoje pracovisko a pridelenú skupinu žiakov,
* pred odchodom z pracoviska je povinný prekontrolovať poriadok, uloženie materiálu, pomôcok a náradia, vypnutie elektrických spotrebičov a pracovných strojov, uzamknutie zverených priestorov a zborovne MOV,
* pri poverovaní zabezpečením prevádzkového výcviku žiakov plní úlohy podľa organizačného a prevádzkového poriadku SOŠS a podľa pokynov priameho nadriadeného.

**6. Povinnosti žiakov na praktickom vyučovaní**

Povinnosti a práva žiakov SOŠS vyplývajú zo školského poriadku SOŠ, nadväzujúcich príkazov a smerníc a ďalších právnych, organizačných a technicko-hospodárskych noriem z oblasti činnosti SOŠS.

Okrem citovaných povinností a práv žiaci SOŠS na praktickom vyučovaní:

* plne rešpektujú pokyny MOV,
* plne využívajú určený čas na praktické vyučovanie na získavanie vedomostí zručností a návykov,
* šetria zverené strojové zariadene, náradie, meradlá, energiu, materiál,
* v šatniach a sociálnych zariadeniach zanechávajú po sebe poriadok, pridelené skrinky v šatni zamykajú a udržujú v nich poriadok,
* používajú len vyhradené priestory pre žiakov SOŠS,
* nesmú opustiť areál dielní praktického vyučovania počas výkonu praktického vyučovania bez povolenia MOV, skorší odchod žiaka cez vyučovanie povoľuje MOV na základe vopred predloženého písomného dôvodu,
* plne využívajú technologické zariadenie, metodické pomôcky, názorné učebné pomôcky, didaktickú techniku na zvyšovanie svojej odbornej úrovne,
* pri presune do dielní používajú žiaci komunikácie k tomu určené, neskracujú si cestu cez zatrávnené plochy, koľajnice a prechod cez cestu mimo vyznačených prechodov,
* nesmú sa svojvoľne vzďaľovať z učebnej skupiny a prijímať návštevy na pracovisku,
* zabraňujú poškodeniu, resp. odcudzeniu zariadení praktického vyučovania,
* nesmú sami opravovať stroje a zariadenia, elektrinu, plyn a pod. a pri ich poruchách ihneď informujú MOV,
* sú povinní aj najmenší úraz (škrabnutie, pichnutie) hlásiť MOV,
* po pracovnej činnosti zaistia čistotu na pracovisku a pridelených priestoroch,
* nesmú používať počas praktického vyučovania mobilné telefóny, rozhlasové prijímače
a iné audiozariadenia (t.j. predmety rozptyľujúce pozornosť),
* žiaci majú zakázané nosiť na praktické vyučovanie cenné veci a väčšiu sumu peňazí,
* mobilný telefón musí byť v čase vyučovania vypnutý, škola nezodpovedá za odcudzenie alebo stratu, ak si ho žiak nedá do úschovy svojmu MOV,
* dodržiavať zákaz fajčenia vo všetkých priestoroch školy a počas školských akcií,
* dodržiavať zákaz požívania alkoholických nápojov a iných omamných látok počas pracovnej doby a nastupovať pod ich vplyvom do pracovného procesu.
* akékoľvek odnášanie materiálu, náradia a pomôcok z priestorov praktického vyučovania bez vedomia MOV sa hodnotí ako vážny priestupok žiaka. Úmyselné poškodenie alebo poškodenie náradia, materiálu, strojov alebo PC z nedbalosti je vinník povinný nahradiť (zákonný zástupca),
* ak žiak zistí nedostatky týkajúce sa bezpečnosti a hygieny práce, musí ich urýchlene oznámiť MOV,
* Užívanie liekov, ktoré znižujú pozornosť (označených špeciálnym symbolom) je žiak alebo zákonný zástupca nahlásiť príslušnému MOV.

**7. Organizácia prevádzky dielní**

Praktické vyučovanie prebieha v súlade so stanoveným rozvrhom schváleným riaditeľom školy. Žiaci pracujú pod dozorom MOV.

Vyučovacia hodina odborného výcviku trvá 60 minút.

Vyučovacia hodina odbornej praxe trvá 45 minút.

Vyučovanie odborného výcviku žiakov 1. ročníka a 2. ročníka v jednom vyučovacom dni trvá šesť vyučovacích hodín.

Vyučovanie odborného výcviku žiakov 3. ročníka a 4. ročníka v jednom vyučovacom dni trvá sedem vyučovacích hodín.

 **Čas odborného výcviku žiakov 1. a 2. ročníkov:**

 I .zmena II. zmena

1. 06,10 – 08.00 10 min. prestávka 12.10 – 14.30
2. 08,10 – 11.10 30 min. prestávka 14.40 – 16.30
3. 11,40 – 12.10 17.00 – 18.10

**Čas odborného výcviku žiakov 3. a 4. ročníkov.**

I. zmena II. zmena

1. 6.10 – 8.00 10 min. prestávka 12.10 – 14.30
2. 8.10 – 11.10 30. min. prestávka 14.40 – 16.30
3. 11.40 – 13.10 17.00 – 19.10

**Čas prestávok na jednotlivých pracoviskách školských dielní môže byť dohodnutý s MOV a zástupcom riaditeľky školy pre praktické vyučovanie aj v iných časových intervaloch.**

**Časový rozvrh odbornej praxe pre žiakov 2. a 3. ročníka študijného odboru 2381 M strojárstvo**

Zahájenie a inštruktáž 6.10 - 6.45

Praktické cvičenie 6.45 - 8.00

Prestávka 8.00 - 8.10

Praktické cvičenie 8.10 - 10.20

Prestávka 10.20 - 10.40

Ukončenie práce 10.40 - 11,00

Zhodnotenie vyučovacieho dňa 11,00 - 11.10

Ukončenie vyučovacieho dňa 11.10

Dielne otvára MOV na I. zmenu o 5:45 hod. Žiaci prichádzajú na pracoviská na I. zmenu o 6.00 hod., na II. zmenu o 12.00 hod. Za otváranie a uzamykanie dielní sú zodpovední jednotliví MOV, ktorí hmotne zodpovedajú za inventár nachádzajúci sa v dielňach.

Pedagogický dozor žiakom na šatniach pred začiatkom vyučovania, po vyučovaní a počas prestávok vykonávajú MOV podľa rozpisu služieb schváleného ZRPV. Šatne sú počas učebného dňa uzamknuté, podľa potreby sa žiakom sprístupňujú pod dozorom. Šatne sú vybavené uzamykateľnými skrinkami. Skrinky prideľuje žiakom MOV na základe rozpisu na začiatku školského roka. Žiak za skrinku zodpovedá, aj za jej uzamykanie.

Prestávky sú určené na oddych a jedlo.

V čase prázdnin žiakov sa dielne otvárajú a zatvárajú v nadväznosti na prítomnosť konkrétnych zamestnancov na pracovisku.

Všetky miestnosti ktoré sa nachádzajú v priestoroch dielní sa po ukončení pracovného dňa uzamykajú. O pridelených kľúčoch, ktoré sa vydávajú na základe podpisu, je vedená presná evidencia.

Kotolňa je tiež uzamknutá. Vstup do nej majú iba pracovníci s príslušnými platnými oprávneniami k obsluhe nízkotlakových plynových kotolní Títo pracovníci zabezpečujú kontrolu prevádzky kotlov. Servis ku kotlom je zabezpečovaný podľa potreby. Kontrola kotlov sa uskutočňuje každý rok pred vykurovacou sezónou. Kontroly plynovej kotolne sa uskutočňujú podľa platných predpisov.

Pri práci na strojných zariadeniach sa žiak musí riadiť príslušnými normami bezpečnosti práce. Žiaci pracujú na pridelených pracoviskách, ktoré nesmú bez súhlasu MOV opustiť.

Pri vykonávaní svojej práce sa žiaci riadia pokynmi MOV a sú povinní používať pri práci predpísanú alebo odporúčanú ochrannú pomôcku v záujme bezpečnosti a ochrany zdravia.

Žiaci používajú pri vyučovaní zásadne náradie a pomôcky, ktoré sú pridelené ku každému stroju, resp. pracovisku.

Ostatné, zvlášť špeciálne pomôcky sú žiakom zapožičané buď MOV alebo na vypožičiavaciu známku vo výdajni náradia. Zapožičané náradie nesmie žiak ďalej požičiavať alebo vymieňať bez súhlasu MOV. Toto náradie odovzdá pred ukončením vyučovania buď MOV alebo s jeho súhlasom do výdajne náradia, kde dostane späť vypožičiavacie známky.

Pri používaní zverených nástrojov, strojov a pod. sú žiaci povinní udržiavať ich v poriadku
a zachádzať s nimi podľa zásad hospodárnosti. Poškodené a opotrebované náradie sú žiaci povinní predložiť MOV, ktorý rozhodne o ich výmene.

Rovnako, ak zistí žiak poruchy týkajúce sa bezpečnosti a hygieny práce, musí ich urýchlene oznámiť MOV.

Akékoľvek odnášanie materiálu a pomôcok mimo objekt dielní bez vedomia MOV sa hodnotí ako vážny priestupok žiaka.

Žiaci pracujú podľa výkresov, príp. pomôcok, pracovných postupov a pokynov, ktoré im poskytne MOV.

Všetky pracovné podklady je treba udržiavať v náležitej čistote. Úmyselné resp. nedbalé poškodenie alebo stratu náradia, materiálu, strojov je vinník povinný uhradiť v zmysle všeobecne záväzných právnych predpisov.

**8. Realizácia praktického vyučovania mimo dielní SOŠS Skalica**

Praktické vyučovanie žiakov 3. a 4. ročníka sa realizuje na základe Zmluvy o poskytovaní praktického vyučovania i v podniku INA SKALICA, spol. s r.o. Pedagogický dozor žiakom v takomto prípade zabezpečujú poverení MOV SOŠS Skalica a inštruktori určení podnikom. Žiaci i MOV sú v tomto prípade povinní dodržiavať prevádzkový poriadok podniku INA SKALICA, spol. s r.o.

**9. Uvoľňovanie žiakov z praktického vyučovania**

MOV môže uvoľniť žiaka v priebehu dňa na nevyhnutný čas. Na celý pracovný deň môže žiaka uvoľniť z odborného výcviku ZRPV. Na dva a viac dní uvoľňuje žiaka z odborného výcviku RSOŠS.

V prípade súrnej rodinnej udalosti žiaka (pohreb, svadba, cestovanie, choroba a pod.) môže zákonný zástupca alebo plnoletý žiak požiadať o uvoľnenie z praktického vyučovania maximálne na 5 dní v školskom roku(spolu teoretické a praktické vyučovanie).

**10. Absencia žiakov na praktickom vyučovaní**

Žiak vykonávajúci PV v dielňach SOŠS je povinný absolvovať všetky preberané témy podľa tematického plánu a musí byť ohodnotený z preberaného učiva známkou. Ak táto podmienka z dôvodu veľkej absencie nemôže byť zo strany žiaka splnená, tento nebude v príslušnom klasifikačnom období klasifikovaný z praktického vyučovania. Ak množstvo zameškaného učiva je žiak schopný za príslušné klasifikačné obdobie nahradiť v čase mimo vyučovania, alebo v čase prázdnin, môže byť toto žiakovi umožnené. Možnosť náhrady schvaľuje ZRPV po konzultácii s príslušným MOV.

**11. Používanie osobných ochranných pracovných prostriedkov (OOPP)**

Všetci pedagogickí pracovníci, ostatní pracovníci a žiaci v záujme bezpečnosti a ochrany zdravia pri práci sú povinní používať počas praktického vyučovania predpísané OOPP úsporne s nimi zaobchádzať a udržiavať ich v poriadku a čistote.

Žiaci vykonávajúci praktické vyučovanie v podniku INA Skalica s r.o. sú ustrojení a používajú OOPP podľa požiadaviek BOZP tohto podniku.

 **12. Záverečné ustanovenia**

Porušenie zásad uvedených v „Dielenskom poriadku“ bude klasifikované ako hrubé porušenie pracovnej disciplíny pedagogických pracovníkov a školského poriadku žiakov a bude posudzované podľa platnej pracovno-právnych resp. školských všeobecne závazných právnych predpisov a vnútorných predpisov školy.

S týmto „Dielenským poriadkom“ musia byť oboznámení všetci MOV a ostatní pracovníci praktického vyučovania, musí byť vyhotovená prezenčná listina a oboznámenie vykoná ZRPV.

Tento „Dielenský poriadok“ nadobúda platnosť dňom zverejnenia.